laion/Wikipedia-Exotic huggingface dataset:
פלזן (מחוז)

מחוז פלזן או מחוז פלזנסקי (בצ'כית: Plzeňský kraj) הוא אחד מ-13 מחוזות של הרפובליקה הצ'כית, הממוקם בחלקה המערבי של בוהמיה. המחוז נקרא על שם בירתו פלזן, והוא השלישי בין מחוזות צ'כיה בגודל שטחו, אך התשיעי בלבד בגודל אוכלוסייתו. חלקו הצפון-מזרחי של המחוז מתועש, ואילו כלכלת האזור הכפרי הדרום-מערבי מבוססת בעיקר על משאבי טבע. מחוז פלזן, מחולק לשבעה מחוזות משנה (אוקרס, Okres): מחוז משנה דומז'ליצה (אנ') מחוז משנה קלאטובי (אנ') מחוז משנה פלזן מסטו (אנ') - מחוז המשנה של העיר פלזן עצמה מחוז משנה דרום פלזן (Plzeň-jih) (אנ') מחוז משנה צפון פלזן (Plzeň-sever) (אנ') מחוז משנה רוקיצאני (אנ') מחוז משנה טאחוב (אנ') מאז 1 בינואר 2003 מחולק המחוז מבחינה מנהלית ל-15 עיריות בעלות שטח שיפוט מורחב. מדיה וקבצים בנושא פלזן בוויקישיתוף אתר האינטרנט הרשמי של פלזן (בצ'כית) פלזן, ברשת החברתית פייסבוק פלזן, ברשת החברתית אינסטגרם פלזן, סרטונים בערוץ היוטיוב אתר הממשל של מחוז פלזן (בצ'כית)
אקדמיית ברנבוים-סעיד

אקדמיית ברנבוים-סעיד (בגרמנית: Barenboim-Said Akademie; בערבית: أكاديمية بارنبويم-سعيد) היא אקדמיה למוזיקה הממוקמת בברלין, שפתחה את שעריה לראשונה בדצמבר 2016 עם 90 תלמידים (לאחר מהלך הקמה שארך ארבע שנים). מנהל האקדמיה ומייסדה הוא דניאל בארנבוים והיא קרויה על שמו ועל שם אדוארד סעיד, ידידו האישי והוגה דעות שהשפיע על תפיסת האקדמיה. האקדמיה חרתה על דגלה שיתוף פעולה בין יהודים, נוצרים ומוסלמים, בפרט מהמזרח התיכון במסגרת לימודים אקדמאים בתחום מדעי הרוח וביצוע מוזיקה קלאסית. האקדמיה מהווה המשך למיזם תזמורת דיוואן מזרח-מערב, שהיא תזמורת סימפונית רב-תרבותית המקבצת נגנים ממדינות שונות ובפרט יהודים וערבים אשר נוסדה בשנת 1999 על ידי בארנבוים וידידו אדוארד סעיד. מטרת האקדמיה, כפי שנוסחה על ידי ברנבוים, היא לחנך לא רק מבצעים קלאסיים מעולים (כפי שנעשה הדבר בתזמורת), אלא מחנכים ומנהיגים קהילתיים שישפיעו במעגלים הולכים ומתרחבים על תלמידים וחברי קהילותיהם, כאשר המוזיקה היא כלי מרכזי אך לא יחיד. תפיסת המוסד היא שבכוחם של הנגינה והלימוד יחדיו לגשר על פני פערים ולהביא להבנה הדדית ולקדם את השלום. מרכזה של האקדמיה הוא המבנה המשופץ של האופרה של ברלין (אותה מנהל ברנבוים). המתקן המרכזי של האקדמיה הוא אולם קונצרטים שנבנה במיוחד במקום שהיה לפני כן מחסן בית האופרה. האולם הייחודי, העשוי כולו עץ, מכיל 620 מקומות המסודרים באליפסות ובשתי קומות סביב מושב התזמורת. התזמורת עצמה ממוקמת לא על במה, אלא על רצפת האולם, כך שהקהל ישוב מסביבה ומעליה כבאמפיתיאטרון. האולם, המיועד בעיקר לנגינת יצירות קאמריות או להרכב סימפוני מוקטן, תוכנן בהתנדבות על ידי האדריכל פרנק גרי ומהנדס האקוסטיקה יסוהיסה טויוטה, בהשראת רעיונות ועקרונות שהנחיל בולז עצמו. הלוגו של האקדמיה מזכיר את מבנה האולם. מדיה וקבצים בנושא אקדמיית ברנבוים-סעיד בוויקישיתוף אתר האינטרנט הרשמי של אקדמיית ברנבוים-סעיד אקדמיית ברנבוים-סעיד, ברשת החברתית פייסבוק אקדמיית ברנבוים-סעיד, ברשת החברתית אינסטגרם אמיר מנדל, למה דניאל ברנבוים מתבייש, באתר הארץ, 18 במאי 2017 אמיר מנדל, אולם הקונצרטים החדש בברלין מספק חוויה צלולה, אולי צלולה מדי, באתר הארץ, 25 במאי 2017
אליהו ענבל

אליהו ענבל (נולד ב-16 בפברואר 1936 בירושלים) הוא מנצח ישראלי. ענבל למד נגינה בכינור באקדמיה למוסיקה ולמחול בירושלים וקיבל שיעורי קומפוזיציה מפאול בן-חיים. ליאונרד ברנשטיין, ששמע אותו שם, אישר לו מלגה ללימודי ניצוח בקונסרבטואר של פריז. בנוסף, למד אצל סרג'יו צ'ליבידאקה ופרנקו פרארה בהילוורסום, הולנד. ב"נובארה" זכה בפרס ראשון בתחרות הניצוח על שם גואידו קנטלי (אנ'). רוב הופעותיו המוקדמות של ענבל התקיימו באיטליה, אבל הופעת בכורה מוצלחת בבריטניה בשנת 1965, עם התזמורת הפילהרמונית של לונדון, הובילה למספר רב של חוזי ניצוח עם תזמורות בריטיות (בהמשך קיבל אזרחות בריטית משותפת).לאחר מכן עבד עם תזמורות רבות ברחבי אירופה ובארצות הברית. משנת 1974 עד 1990 שימש ענבל כמנצח הראשי של תזמורת הרדיו של פרנקפורט. עם תזמורת זו היה הוא הראשון להקליט את הגרסאות המקוריות של אחדות מן הסימפוניות של אנטון ברוקנר. על הקלטות אלה זכה בפרס השנה של מבקרי התקליטים הגרמנים (Jahrespreis der Deutschen Schallplattenkritik). כן הקליט את מחזור הסימפוניות השלם של גוסטב מאהלר. משנת 1984 עד 1989 היה מנצח ראשי בתזמורת לה פניצ'ה בוונציה. משנת 2001 עד 2008 שימש ענבל כמנצח הראשי של תזמורת הקונצרטהאוס של ברלין. החליף אותו בתפקיד לותאר צגרוסק. בשנת 2008 התמנה למנצח הראשי של תזמורת המטרופולין הסימפונית של טוקיו, משרה בה כיהן עד 2014. בפברואר 2008 הודיעה התזמורת הפילהרמונית הצ'כית על מינוי ענבל למנצחה הראשי הבא בעונת 2009–2010. ענבל ניצח על מגוון רחב של יצירות. הוא נודע ביותר בפרשנויות שלו ליצירות מתקופת הרומנטיקה המאוחרת, אבל זכה לפרסום גם כמנצח אופרה וניצח על הופעות בכורה של כמה וכמה יצירות מודרניות. באוגוסט 2019 התמנה למנצח הראשי של התזמורת הסימפונית של טאיפיי שבטאיוואן. ענבל סיים את תפקידו שם בשנת 2022. מדיה וקבצים בנושא אליהו ענבל בוויקישיתוף אליהו ענבל, במסד הנתונים הקולנועיים IMDb (באנגלית) אליהו ענבל, במסד הנתונים הקולנועיים KinoPoisk (ברוסית) אליהו ענבל, באתר ספוטיפיי אליהו ענבל, באתר AllMusic (באנגלית) אליהו ענבל, באתר MusicBrainz (באנגלית) אליהו ענבל, באתר Discogs (באנגלית) אליהו ענבל, באתר Songkick (באנגלית) אליהו ענבל ב"אופוס" - המגזין למוזיקה קלאסית (אורכב 25.07.2014 בארכיון Wayback Machine) Eliahu Inbal biography
סכסוך עבודה

סכסוך עבודה הוא כלי במסגרת משפט העבודה הנתון בידי עובדים שכירים מאורגנים לניהול מאבק על תנאי העבודה מול מעסיקם. סכסוך עבודה יכול לחול בין מעסיק לכלל עובדיו או לחלק מהם, בין מעסיק לארגון עובדים או בין ארגון מעבידים לארגון עובדים, אולם סכסוך בין עובד יחיד לבין מעסיקו אינו נחשב כסכסוך עבודה. על פי דיני העבודה חובה על ארגון עובדים להכריז על סכסוך עבודה בטרם נקיטת צעדים ארגוניים או שביתה. על סכסוך העבודה יש להודיע לממונה הראשי על יחסי העבודה במשרד העבודה, הרווחה והשירותים החברתיים וכן לצד השני לסכסוך. לאחר ההכרזה על סכסוך העבודה חלים על הצדדים 15 ימי צינון בטרם יוכלו העובדים לפתוח בצעדים ארגוניים או שביתה חוקית. תקופה זו מיועדת לניסיון לגשר על המחלוקות בדרך של משא ומתן במטרה למנוע את הצורך בנקיטת צעדים ארגוניים. לעיתים אף פועל הממונה על יחסי העבודה במהלך תקופה זו לנסות ולתווך בין הצדדים במטרה לייתר את השימוש בצעדים ארגוניים. סכסוך עבודה יכול להיות מוכרז סביב ארבעה נושאים: כריתת, חידוש או ביטול הסכם קיבוצי קביעת תנאי עבודה קבלה או אי קבלה של אדם לעבודה או סיום עבודתו קביעת זכויות או חובות הנובעות מיחסי העבודה. במקומות עבודה בהם ארגון עובדים יציג, הכרזת סכסוך העבודה היא בסמכותו של ארגון העובדים המייצג את רוב העובדים להם נוגע הסכסוך, אולם במקום עבודה שבו אין ארגון עובדים יציג רשאית להכריז נציגות עובדים שנבחרה על ידי רוב העובדים הנוגעים לעניין על סכסוך עבודה. מעסיקים שכנגדם חל סכסוך עבודה רשאים להיות מיוצגים על ידי ארגון המעסיקים בו הם חברים. נכון ל-2019 החוק בישראל אינו תוחם בזמן את סכסוך העבודה, וכ-49% מסכסוכי העבודה בשירות המדינה נשארו פתוחים במשך יותר משנתיים. חוק יישוב סכסוכי עבודה, ספר החוקים הפתוח, באתר ויקיטקסט חוק יישוב סכסוכי עבודה, תשי"ז-1957 באתר נבו סכסוך עבודה, באתר כל זכות דוח הוצאות השכר בשירות המדינה ובגופי הביטחון 2019 דוח הוצאות השכר בשירות המדינה ובגופי הביטחון 2019, עמ' 77
SIEM

SIEM (ראשי תיבות באנגלית של: Security Information and Event Management לפעמים מכונה בקיצור גם:SIM, SEM, תרגום: ניהול אבטחת מידע ואירועים) היא התקן או תוכנה המנתחת לוגים המגיעים מרכיבי תקשורת ותוכנות שונות. המערכת מקבלת נתונים ממערכות ארגוניות שונות, מנתחת אותם ומאפשרת בקרה על תהליכים ואירועים, הפקת דוחו"ת, זיהוי פרצות אבטחה ותגובה למתקפות המתרחשות בזמנים שונים. למערכת הניהול הגבלת נפח אחסון שניתן להרחבה בעזרת יישום מבוזר המעבד כמויות גדולות של נתונים כדוגמת האדופ. מערכות SIEM כוללות בתוכן גם מערכות SIM (מערכת לניהול אבטחת מידע) וגם מערכות SEM (מערכת לניהול אירועים). למערכת לניהול אירועי אבטחת מידע יכולות רבות כגון: צבירת נתונים: אחסון נתונים ממקורות רבים (תעבורת רשת, שרתים, מסדי נתונים, יישומים ועוד) ושליפתם בעת הצורך בהתאם לבקשות המגיעות ממתאם הנתונים וממנהל הרשת (כשנעשות חקירות דיגיטליות יש צורך בנתונים אלה המוכיחים כי הפעולה נוגדת את מדיניות החוקים שהוגדרה מראש). מתאם נתונים: השוואת נתונים ותכונות משותפות וקשירת קשר אל אירועים מסוימים, שילוב מידע ממקורות שונים והפיכתם למידע שימושי. ניתוח ואיתור: מנתחת שינויים במערכות הפעלה ומסדי נתונים מפקחת ומנהלת הרשאות משתמשים, שירותים ותיקיות ומזהה דפוסי פעולה שאינם סטנדרטיים. מערכת התרעה: מתריעה מנתחת וחוסמת פעולות חשודות, ניסיונות גישה בלתי מורשים, התקפות על הרשת או כל פעולה אשר מנוגדת לחוקים שהוגדרו מראש. המערכת שולחת דיווח אודות פעולות אלה באמצעות דואר אלקטרוני וגם דרך מערכת ההודעות ביישום עצמו. IBM Qradar Arcsight LogRhythm Splunk RSA Siem McAfee SIem OSSIM ELK Elastic LOGalyze Security Onion מערכת למניעת דלף מידע מערכת לגילוי חדירות מערכת למניעת חדירות תכנון והטמעת SIEM בארגון - אריק יונאי, אתר Digitalwhisper. (בעברית) מערכת OSSIM - אתר Alienvault. (באנגלית) סקירה של עולם ה-SIEM - אתר searchsecurity.techtarget.com. (באנגלית) האתר הרשמי של Security Onion (באנגלית) האתר הרשמי של ELK Elastic (באנגלית)
פרס זאב לספרות ילדים ונוער

פרס זאב לספרות ילדים ונוער הוא פרס שנתי המוענק לסופרים ומשוררים בולטים הכותבים בתחום ספרות ילדים ונוער. הפרס נקרא על שמו של אלוף-משנה אהרן זאב, קצין החינוך הראשי של צה"ל בשלהי שנות ה-50 של המאה ה-20 וסופר ומשורר לילדים הפרס מוענק על ידי האגודה למען החייל (הקרן להנצחת אהרן זאב), עיריית תל אביב-יפו (בית אריאלה) ומשרד החינוך מדור לספרות ילדים ונוער והקרן להנצחת אהרון זאב ז"ל. פרס חולק עד שנת תשס"ח (2009) ואינו מחולק עוד. אלי אשד, מצב ספרות הילדים והנוער בארץ בראשית המאה ה-21 הודעת המדור לספרות ילדים ונוער, תשנ"ט רשימת הזוכים בפרס זאב עד שנת 2000, עולם קטן 1, עמ' 272–274 פרס זאב לספרות ילדים ונוער תרבות, ספרות ילדים ונוער פרס זאב, באתר המכללה לחינוך דוד ילין פרס זאב לתרצה אתר ולנתן יונתן, דבר, 3 בנובמבר 1972.
נשואה למאפיה

נשואה למאפיה (באנגלית: Married to the Mob) הוא סרט קומדיית פשע משנת 1988 בבימויו של ג'ונתן דמי עם מישל פייפר, מת'יו מודין ודין סטוקוול בתפקידים הראשיים. דין סטוקוול היה מועמד לפרס אוסקר לשחקן המשנה הטוב ביותר. מישל פייפר הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי. אנג'לה דה מרקו (מישל פייפר) נשואה לפרנק "המלפפון" דל מרקו (אלק בולדווין). פרנק עובד למען הבוס המאפיונר שלו, טוני "טייגר" רוסו (דין סטוקוול) ומבצע עבורו "חיסולים". אנג'לה אינה מרוצה מעבודתו העבריינית של בעלה למרות העושר שהוא מרעף עליה ועל בנם. הוא אינו מוכן לוותר על עבודתו ומעמדו במאפיה אבל עובר את הגבול בכך שהוא מתנה אהבים עם חברתו של הבוס. טוני מפתיע את שניהם ומחסל אותם. נערכת להם הלוויה מפוארת ובה משתתף טוני בצער רב ומתחיל להראות עניין באלמנה תוך שהוא משתדל להסתיר זאת מאשתו הדעתנית קוני (מרסדס רוהל). אנג'לה דוחה אותו, מוכרת את תכולת דירתה, עוברת עם בנה לדירה זולה ומוצאת עבודה כספרית. אנשי ה-FBI רוצים לתפוס את טוני ולהפליל אותו בעזרת אנג'לה. הם שולחים שני סוכנים לעקוב אחריה ולצותת לשיחות מדירתה. הסוכנים הם מייק דאוני (מת'יו מודין) ואד בניטז (אוליבר פלאט). מייק פוגש את אנג'לה ומציג את עצמו כאחד הדיירים בבניין ושותל מכשירי ציתות בדירתה. בינתיים מגלה טוני את כתובתה ומגיע לשם. גם אשתו של טוני מגיעה לשם ומזהירה את אנג'לה שלא תעז לפתח יחסים עם טוני. בינתיים מתפתח רומן אהבה בין אנג'לה למייק. אנשי ה-FBI עוצרים את אנג'לה ולוחצים עליה באיומים שתעבוד למענם אחרת הם יפעלו שתאבד את המשמורת על בנה. אז היא גם מגלה שמייק הוא סוכן FBI. אנג'לה משתפת אתם פעולה ומתחילה שוב להיפגש עם טוני ולהרעיף עליו אהבה. טוני מרוצה ואינו חושד ומזמין אותה להתלוות אליו לכינוס עברייני המאפיה בסוויטה מהודרת במלון במיאמי. לאותו מקום מגיעים גם מייק עם סוכני FBI וקוני שגילתה שאנג'לה נסעה עם בעלה. אנג'לה נותנת במתנה לטוני, טבעת שבתוכה נמצא מכשיר ציתות. טוני מגלה שאנג'לה בוגדת בו ושמייק הוא סוכן FBI. מתפתח עימות וקרב יריות בין המאפיונרים, ה-FBI וקוני. לבסוף טוני נתפס ונאסר, אנג'לה חוזרת לעבוד במספרה ומספרת את מייק שהתאהב בה. "נשואה למאפיה", במסד הנתונים הקולנועיים IMDb (באנגלית) "נשואה למאפיה", באתר נטפליקס "נשואה למאפיה", באתר AllMovie (באנגלית) "נשואה למאפיה", באתר Rotten Tomatoes (באנגלית) "נשואה למאפיה", באתר Box Office Mojo (באנגלית) "נשואה למאפיה", באתר Metacritic (באנגלית) "נשואה למאפיה", באתר אידיבי "נשואה למאפיה", במסד הנתונים הקולנועיים KinoPoisk (ברוסית) קדימון לסרט נשואה למאפיה, באתר יוטיוב נשואה למאפיה, באתר TCM
ואג'זל

ואג'זל (באנגלית: vajazzle) היא צורה של קישוט איבר המין, הנוצר על ידי הדבקת קישוטי קריסטל על אזור הערווה המגולח של אישה. התהליך ידוע גם כ-ואג'זלינג, הלחם באנגלית של "ואגינה" ו"bedazzle" (מסנוור, באנגלית). התופעה הפכה פופולרית לאחר שהשחקנית ג'ניפר לאב יואיט, הקדישה פרק בספרה "היום שיריתי בקופידון" לואג'זלינג. במהלך ראיון קידום מכירות בתוכנית אירוח אמריקאית בינואר 2010, היא עודדה את נשות הקהל "לואג'זל את הואגינות שלהן". ואג'זל הפך למונח המחופש ביותר בגוגל יום לאחר מכן. ואג'זלינג עלול להגביר את הסיכון לזיהום אם לא מתקיים ניקיון יסודי. מדיה וקבצים בנושא ואג'זל בוויקישיתוף Jennifer Love Hewitt (23 במרץ 2010). The Day I Shot Cupid: Hello, My Name Is Jennifer Love Hewitt and I'm a Love-aholic. Voice. ISBN 978-1-4013-4112-1. {{cite book}}: (עזרה) "Jennifer Love Hewitt Bedazzled Her Privates (VIDEO)". Huffington Post. 2010-03-18. נבדק ב-2014-06-06. Lee, Cara (2010-01-14). "Jen 'vagazzles' her lady bits". The Sun. London. Gore, Alex (2012-12-09). "Hospitals hit by huge rise in women suffering injuries caused by their vajazzles". Daily Mail. נבדק ב-2014-06-06. Rosen, Peg. "Vaginal Grooming: How Safe Are Down-There Beautification Trends?". Health (magazine). נבדק ב-2014-06-06.
טונה זהובה

טונה זהובה או טונה זהובת סנפיר (שם מדעי: Thunnus albacares) הוא מין של דג ממשפחת הקולייסיים הנפוץ ברחבי האוקיינוסים הטרופיים והסובטרופיים. טונה זו היא דג גדול מאוד ומגיעה לאורך מרבי של 2.2–2.4 מטר. הדג הגדול ביותר שנתפס היה בחצי האי באחה קליפורניה והגיע למשקל 184 ק"ג. זוהי אחת מהגדולות שבטונות אך קטנה יותר ממיני הטונה כחולת סנפיר. הטונה בעלת סנפירים בולטים וצהובים כשמה, עם סנפיר גב ישר, 2 סנפירים ארוכים המתעקלים כסהר בתחילת הזנב מלמעלה ומלמטה ועל הגב יש שורה של קוצים צהובים. הזנב גדול ומחודד והוא עוזר לטונה להאיץ לעבר טרפה במהירות עצומה. הראש קטן ואפור-כחול והעיניים יכולים לנוע אחורה בעת הצורך. הצידיים כחולים-לבנים והבטן לבנה. הטונה שוחה ברחבי האוקיינוסים הפתוחים באזור הטרופי. רוב הטונות שוחות בתחום של ה-100 מטר העליונים. תיעוד של טונה מהאוקיינוס ההודי גילה כי 85% מזמנה במים העליונים, אך היא צוללת בשאר הזמן עד לעומק 1,160 מטר. להקות של טונות שוחות ומחפשות אתרי הזנה טובים, כמו בסמוך לאיים ולמדף היבשתי. הטונה בעלת דם חם, מה שעוזר לה לשחות במים קרים יותר משאר הדגים. הטונה היא טורפת שבשל גודלה יכולה לצוד את מרבית הדגים הקטנים ממנה. לעיתים ללהקות הטונות מתלווים אוכלי דגים נוספים כמו דולפינים, פוקנות, אריות ים, כרישים ואף כריש לווייתני. הטונה מעדיפה בעיקר דגים קטנים המצויים בלהקות עצומות באוקיינוס כמו סרדין, מקרל, אנשובי, דגים מעופפים ודגים נוספים מסדרת החניתאים, פנסאים ואף מיני טונות קטנות מהסוג Auxis. הטונה נעה במהירות לעבר טרפה ובולעת אותו בשלמותו. מדיה וקבצים בנושא טונה זהובה בוויקישיתוף טונה זהובה, באתר ITIS (באנגלית) טונה זהובה, באתר NCBI (באנגלית) טונה זהובה, באתר Animal Diversity Web (באנגלית) טונה זהובה, בבסיס הנתונים ARKive (באנגלית) טונה זהובה, באתר FishBase (באנגלית) טונה זהובה, באתר GBIF (באנגלית) טונה זהובה באתר הרשימה האדומה של IUCN
סרהי סידורצ'וק

סרהי אולכסנדרוביץ' סידורצ'וק (באוקראינית: Сергій Олександрович Сидорчук; נולד ב-2 במאי 1991 בזפוריז'יה) הוא כדורגלן אוקראיני המשחק בעמדות הקשר בקבוצת וסטרלו מהליגת העל הבלגית ובנבחרת אוקראינה. סידורצ'וק החל את קריירת הכדורגל שלו במועדון הכדורגל מטאלורג זפוריז'יה. הוא גדל במחלקת הנוער שלו, בה שיחק החל מ 2004. ב-2009 קודם לקבוצה הבוגרת, וערך את הופעת הליגה הראשונה שלו ב־23 באוגוסט באותה שנה, כמחליף במחצית השנייה, במשחק מול מטאלורג דונצק. בשנת 2012 חתם על חוזה של 5 שנים עם קבוצת דינמו קייב. ב־11 באוגוסט 2013 הבקיע את שערו הראשון במדי המועדון, במשחק ליגה נגד צ'רנומורץ אודסה. ב־29 בספטמבר 2015 ערך את הופעתו הראשונה בליגת האלופות, במשחק חוץ מול מכבי תל אביב, שנגמר בניצחון 2-0 לדינמו. בשנת 2008 זומן סידורצ'וק לנבחרת הנוער של אוקראינה, שיחק במדיה 18 משחקים והבקיע 2 שערים. בנבחרת הלאומית של אוקראינה משחק סידורצ'וק מאז אוקטובר 2014. משחקו הראשון במדי הנבחרת היה משחק מול בלארוס במסגרת מוקדמות יורו 2016, הוא נכנס כשחקן מחליף בדקה 64 והבקיע שער בתוספת הזמן (דקה 93). סידורצ'וק היה בסגל נבחרת אוקראינה ליורו 2016 והשתתף בשניים מתוך שלושת משחקי הנבחרת בתחרות. נכלל בסגל נבחרת אוקראינה לטורניר יורו 2024. אליפות אוקראינה : 2014/2015 ,2015/2016, 2020/2021 הגביע האוקראיני: 2013/2014, 2014/2015, 2019/2020, 2020/2021 סרהי סידורצ'וק, ברשת החברתית אינסטגרם סרהי סידורצ'וק, באתר Transfermarkt סרהי סידורצ'וק, באתר Soccerway סרהי סידורצ'וק, באתר WorldFootball.net סרהי סידורצ'וק, באתר National Football Teams סרהי סידורצ'וק, באתר FootballDatabase.eu סרהי סידורצ'וק, באתר ESPN Сергій Ребров оголосив склад національної команди України на підготовчий збір і товариські матчі перед Євро-2024 באתר הרשמי של התאחדות הכדורגל האוקראינית, 16 במאי 2024 (באוקראינית) ערך זה הוא קצרמר בנושא כדורגלנים ובנושא אוקראינים. אתם מוזמנים לתרום לוויקיפדיה ולהרחיב אותו.
עונת 1922/1923 בליגה האיטלקית הראשונה

עונת 1922/1923 בליגה האיטלקית הראשונה הייתה העונה ה-23 של התחרות שאורגנה על ידי התאחדות הכדורגל האיטלקית. המשחקים החלו ב-8 באוקטובר 1922 והסתיימו ב-15 ביולי 1923. לאחר פיצול שהיה בעונה הקודמת, הקבוצות החזקות חזרו להתאחדות תוך מילוי דרישתם לצמצום הליגה. בתחרות השתתפו 56 קבוצות. עבור הניצחון הוענקו שתי נקודות ונקודה עבור תוצאת תיקו. גנואה זכתה באליפות בפעם השמינית בתולדות המועדון. לראשונה הוסדר המעבר בין הליגה הראשונה והשנייה. בסיום העונה 12 קבוצות מאזור הצפון וקבוצה מאזור הדרום ירדו לליגה השנייה. במקומן 4 קבוצות מאזור הדרום עלו לליגה הראשונה. בתחרות השתתפו 36 קבוצות. הקבוצות אורגנו ב-3 בתים, 12 קבוצות בכל בית. המשחקים נערכו בשיטת משחק בית ומשחק חוץ. מנצחי הבתים נפגשו במפגש כפול לקביעת הקבוצה שתעלה לגמר ארצי. בתחרות השתתפו 20 קבוצות. לאציו - התחרות התקיימה בהשתתפות 6 קבוצות בשיטת משחק בית ומשחק חוץ. אלבה רומא ולאציו עלו לשלב השני. מארקה - אנקונטיאנה הייתה הקבוצה היחידה והיא עלתה לשלב השני. סיציליה - התחרות התקיימה בהשתתפות 3 קבוצות בשיטת משחק בית ומשחק חוץ. ליברטס פלרמו עלתה לשלב השני. קמפניה - התחרות התקיימה בהשתתפות 5 קבוצות. סבויה ונאפולי עלו לשלב השני. פוליה - התחרות התקיימה בהשתתפות 5 קבוצות. טרנטו ובארי עלו לשלב השני. בסיום השלב השני הקבוצות אורגנו ב-2 בתים ומנצחי הבתים נפגשו בגמר אזורי. בשלב זה לאציו ניצחה את סבויה 3−3 ו-4−1 ועלתה לגמר ארצי. המשחקי נערכו ב-11 ביוני וב-18 ביוני, גנואה ניצחה את לאציו 2−0 ו-4−1 וזכתה באליפות. נתונים מאתר rsssf
דייוויד אנקראם

דייוויד צ'רלטון אנקראם (באנגלית: David Chalton Ancrum; נולד ב-9 ביוני 1958) הוא כדורסלן עבר אמריקאי. גובהו 1.93 מטר, שיחק בעמדת הקלע. דייוויד אנקראם נולד בעיר ניו יורק. הוא שיחק ביוטיקה קולג' שבניו יורק, בין השנים 1978 - 1980. קלע בממוצע 23.1 נקודות למשחק, וניצב במקום השביעי בטבלת קלעי הנקודות של הקולג' בכל הזמנים, עם 1,084 נקודות בשתי העונות. ב-2010 הוכנס להיכל התהילה של הקולג'. לאחר שסיים את הקולג' הוא החל לשחק בליגת ה-CBA שבארצות הברית. שיחק בפנמה ולאחר מכן חתם בהירקליס סלוניקי היוונית. בעונתו הראשונה בקבוצה שיחק בגביע אירופה בלבד, כיוון שבאותה תוקפה לא הותר לשתף זרים בליגה היוונית. משנת 1988 הותר לזרים לשחק בליגה היוונית. משנה זו עד ל-1992 הוא קלע בממוצע 33.7 נקודות למשחק וקטף בממוצע 4.5 כדורים חוזרים למשחק. הוא הוביל את הירקליס לצמרת הליגה היוונית. בחודש אוקטובר 1992 מעט אחרי פתיחת העונה, הגיע אנקראם למכבי תל אביב יחד עם וינפרד קינג, לאחר שצמד הזרים דיירון ניקס, שהובא בתחילת העונה וחוזה וארגס, שהגיע בעונה הקודמת, הוחלף על ידי המאמן יעקב אדלר שלא היה מרוצה מיכולתם. במהלך העונה קלע 330 נקודות כולל שלשת ניצחון נגד בני הרצליה, אך הועלו נגדו תלונות על משחק אנוכי משום שאינו מוסר ובפרט נראה שהחיבור בינו לבין דורון ג'מצ'י, כוכב הקבוצה לא עלה יפה. בתום העונה בה שיחק במכבי תל אביב, איבדה הקבוצה את כתר האליפות להפועל גליל עליון, לאחר רצף אליפויות של 23 שנים. לאחר אובדן האליפות עבר להפועל עפולה. בעונת 1993/94 היה למלך הסלים בליגה הלאומית, עם 32.2 נקודות בממוצע למשחק. במשחק נגד הפועל נהריה קלע 53 נקודות לאחר הארכה, אך הקבוצה ירדה ליגה בתום העונה. בעונת 1994/95 עבר להפועל חיפה ושיחק בה שלוש עונות במהלכן מונה גם כמאמן הקבוצה. בשנת 1997 פרש ממשחק. לאחר פרישתו החל לאמן קבוצות כדורסל תיכונים בארצות הברית. מתגורר בסקרמנטו. אמיר בוגן, דייויד אנקראם מתלבט: מכבי או פנאתינייקוס, באתר ynet, 5 במאי 2005 דייויד אנקראם - תותחן ביג אין יוון, באתר כדורסלע - אתר הכדורסל של ערן סלע Hall of Fame, באתר ucpioneers אריה ליבנת, מאלט לא לבד: הנפילות הגדולות של מכבי תל אביב, באתר הארץ, 20 באפריל 2012 אחד משלנו: לבן מרסר מתגעגע לישראל, באתר nrg, ‏7 בפברואר 2014 עונת 94–1993 מובילים היום לפני, באתר ספסל
טונה (סוג)

טונה (שם מדעי: Thunnus) הוא סוג של דגים טורפים משבט הטונה שבמשפחת הקולייסיים הנפוצים ברחבי כל האוקיינוסים. הטונות הם דגים גדולים ומהירים והם בעלי דם חם בניגוד לרוב הדגים, מה שמאפשר להם לשהות באוקיינוסים ממוזגים וקרים או לצלול לתהומות האוקיינוס. יש להם סנפירים גדולים וזנב רחב העוזר לשעוט קדימה במהירות. הראש בעל צורה עגולה והעיניים יכולות לנוע לאחור בעת הצורך. הם יכולים לזנק המים ולקפץ מעלה. צבעם כסוף עד כחלחל וכמה מינים אפורים או צהובים. הטונה הגדולה ביותר היא טונה כחולת סנפיר אטלנטית (Thunnus thynnus) שאורכה המרבי מגיע ל-3.7 מטר ומשקלה המרבי הוא 670 ק"ג. הם חיים בלהקות בכל האוקיינוסים וצדים דגים קטנים יותר, בייחוד דגים מתקהלים כמו סרדינים ואנשובי. הטונות הם דגי מאכל מבוקשים ברחבי העולם ובכל שנה ניצודים מאות טונות מכל המינים למאכל. עקב כך מינים רבים נעשו נדירים ובסכנת הכחדה ממשית. כיום רוב המינים נחשבים למוגנים. סוג טונה (Thunnus) תת-סוג Thunnus מין טונה ארוכת-סנפיר (Thunnus alalunga) מין טונה כחולת-סנפיר דרומית (Thunnus maccoyii) מין טונה עיננית (Thunnus obesus) מין טונה כחולת-סנפיר פסיפית (Thunnus orientalis) מין טונה כחולת-סנפיר אטלנטית (Thunnus thynnus) תת-סוג Neothunnus מין טונה זהובה (Thunnus albacares) מין טונה אטלנטית (Thunnus atlanticus) מין טונה הדית (Thunnus tonggol) טונה כחולת סנפיר מדיה וקבצים בנושא טונה בוויקישיתוף טונה, באתר ITIS (באנגלית) טונה, באתר NCBI (באנגלית) טונה, באתר Animal Diversity Web (באנגלית) טונה, באתר האנציקלופדיה של החיים (באנגלית) טונה, באתר GBIF (באנגלית) טונה, דף שער בספרייה הלאומית
נערת הטניס

נערת הטניס הוא פוסטר בריטי אשר הפך לאייקון פופ. הוא מראה אישה צעירה במבט מאחור הולכת לכיוון הרשת של מגרש טניס עם מחבט טניס ביד ימין שלה, וידה השמאלית מושטת לאחור ומרימה את שמלת הטניס הקצרה שלה, וחושפת את עכוזה. התמונה צולמה על ידי מרטין אליוט בספטמבר 1976 ומציגה את פיונה באטלר בת ה-18, (כיום ווקר), חברתו באותו זמן. התמונה צולמה במגרשי הטניס של אוניברסיטת בירמינגהם באדגבסטון, אנגליה. השמלה נוצרה בעבודת יד על ידי ידידה של באטלר, קרול נוטס, מתבנית פשוטה עם תוספת תחרה. נוטס גם סיפקה את מחבט הטניס, עם כל הפריטים בהשאלה שהוחזרו לאחר מכן על ידי בטלר לנוטס לאחר הצילומים, בתוספת קופסה של שוקולדים. בטלר שאלה את נעלי הספורט מאביה, בעוד שכדורי הטניס היו בשימוש ככלי משחק על ידי הכלב של משפחתה. במהלך השנים נוצרו לתמונה מספר פרודיות על ידי אנשים שונים, בהם כוכב הטניס לשעבר פט קאש, הקומיקאי אלן קאר והזמרת קיילי מינוג, עם השחקן קית' למון שצירף את הפרודיה ללוח השנה לשנת 2012 שלו. התמונה היוותה מקור לחיקוי בפרסומת למשחק וידאו של טניס בשם "גביע דייוויס העולמי" עבור סגה מגה דרייב. בתור הבטחת בחירות לבחירות הבלגיות של 2012, בת 22 בלגית מ-Sint-Truiden הבטיחה לפרסם תמונת עירום לצילומים אם תקבל 1,000 קולות. היא פרסמה תמונה שלה בתנוחת נערת הטניס לפני הבחירות. ב-2009 הופיעה פרודיה לתמונה בסצנת היציאה של פרק 12 בסדרה השישית של "חסרי בושה" כאשר ליליאן טיילר, דמות בגילומה של אליס בארי, קמה והולכת לכיוון הדלת, לאחר שזכתה במשחק טניס מחשב. Sheppard, Fergus (6 ביולי 2007). "70s poster icon is back, so anyone for Tennis Girl?". The Scotsman. אורכב מ-המקור ב-2007-11-02. נבדק ב-18 בינואר 2011. {{cite news}}: (עזרה) "Tennis poster girl and her classic pose". Birmingham Post. 13 ביולי 2007. נבדק ב-28 ביוני 2013. {{cite web}}: (עזרה) "Tennis Girl Model Revealed". BBC News Online. 23 במרץ 2011. נבדק ב-20 בנובמבר 2012. {{cite web}}: (עזרה) "Picture perfect". South Wales Evening Post: 2. 23 במרץ 2011. {{cite journal}}: (עזרה) Mcdermott, Nick (23 במרץ 2011). "I was that cheeky tennis girl says 52-year-old mother of three". Mail Online. Associated Newspapers. נבדק ב-20 בנובמבר 2012. {{cite web}}: (עזרה) "That poster is back - at £300 a print!". Metro.co.uk. 5 ביולי 2007. נבדק ב-20 בנובמבר 2012. {{cite web}}: (עזרה) Oliphant, Will (12 ביולי 2007). "We've got to the bottom of a poster mystery!". Birmingham Mail. נבדק ב-20 בנובמבר 2012. {{cite web}}: (עזרה) Andrew Hough, ‏'Tennis girl' poster photographer Martin Elliott dies of cancer, The Telegraph, 2 April 2010 Katy Docherty, From Amanda Holden to Alan Carr, Rhian Sugden rates cheeky celebs who copied the knickerless Athena Tennis Girl poster, The Sun, 23 July 2020 aalholmes (2 באפריל 2010). "The Tennis Girl". Iconic Photos. נבדק ב-20 בנובמבר 2012. {{cite web}}: (עזרה) "Take advantage with Sony!". Game Dummy. אורכב מ-המקור ב-2012-03-11. נבדק ב-18 בינואר 2011. {{cite web}}: (עזרה) bbd (20 בספטמבר 2012). "Truiense gaat toch niet naakt voor 1.000 stemmen" [Sint-Truiden're not naked for 1,000 votes] (בהולנדית). De Standaard. נבדק ב-20 בנובמבר 2012. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נערת הטניס".